Venesueła

Venesueła, ufisalmente Repùblega Bołivariana de Venesueła, el ze un paeze sovran situà inte ła parte setentrionałe de Amèrica del Sud, formà da na àrea continentałe e da un grando nùmero de izołe e izołoti inte el mar dei Caràibi, che el ga cofà capitałe e pì granda aglomerasion urbana ła sità de Caracas e ła nasion ła conta 28 515 829 abitanti.

El Venesueła el ga na estension teritoriałe de 916 445 km². El teritòrio continentałe el confina verso nord co el mar dei Caràibi e el osèano Atlàntego, a l'ovest co Cołónbia, al sud col Braziłe e verso est co ła Guyana. Co st'ùltemo paeze, el Stato venesuełan el mantien na reclamasion teritoriałe de 159 542 km² verso l'ovest del rio Esequibo, sta àrea ła ze conosesta cofà Guayana Esequiba o Zona in Reclamasion. I so confini marìtemi i ze de 71 295 km² de mar teritoriałe, 22 224 km² inte ła so zona contìgua, 471 507 km² del mar dei Caràibi e de l'osèano Atlàntego soto del conceto de zona econòmega escluziva, e 99 889 km² de piataforma continentałe. Sta zona marina ła confina co chełe de altre trèdaze Stati. El paeze el ga na biodiversità tanto alta e l'òcupa el sètemo posto inte ła lista mondiałe de nasion co pì granda cuantità de spece. I susiste abitat che i va partindo da łe montagne de Ande in osidente finmente ła selva tropegałe de ła conca de l'Orinoco inte el sud, a traerso de łe estendeste pianure dei Los Llanos, ła costa del Caràibi e el delta del rio Orinoco inte l'oriente.

El teritorio ancó conosesto cofà Venesueła el zera sta cołonizà da Spagna inte el 1522. Inte el 1811, el se ghea convertio in uno dei primi teritori ispanoamericani inte el declarar ła indipendensa, che no ła zera stada stabilia in mgnera segura finmente al 1821, co che Venesueła el fazea parte cofà departemento inte ła Repùblega Federałe de ła Gran Cołónbia. El se ghea separà cofà un paeze indipendente inte el 1830. Durante del XIX sècoło, el Venesueła el ghea sofrio ła ajitasion pułìtega e ła autocrasia e el zera domenà da Cai Rejionałi finmente ła metà del XX sècoło. Dal 1958, el paeze el ga gavesto na sèrie de goerni democràteghi. La crize econòmega inte i ani 1980 e 90 ła ghea elevà vàrie crize pułìteghe, intrà łe cuałe i mortałi scontri siviłi del Caracazo inte el 1989, do intenti de colpo de stato inte el 1992 e el zudìsio pułìtego al presidente Carlos Andrés Pérez par propriasion indèbita de fondi pùbleghi inte el 1993. Un cołaso inte ła fidabiłità inte i partii pułìteghi ezistenti el ghea portà a ła ełesion inte el 1998 de l'ex-comandante miłitare Hugo Chávez, inplicà inte el colpo de stato, e el scumìsio de cueła che ła saria devegnesta de sevente ciamada cofà Revołusion bołivariana. Hugo Chávez el ghea tacà el so goerno convocando a na Asenblea Constituente inte el 1999, andove che ła zera stada scrivesta na nova Costitusion che ła canbiaria el nome ufisałe del paeze in Repùblega Bołivariana de Venesueła.

Inte l'ano 2010, el Venesueła el ghea łe reserve petrojere pì grande del mondo e el zera uno dei prinsipałi esportadori mondiałi de petrojo. Prima del disfrutamento petrojero, el paeze el zera un esportador de prodoti agrìcołi, cofà cafè e cacao, finmente a che el petrojo el zera rivà a domenar łe esportasion e i ingresi monedari del paeze. La soraoferta mondiałe de petrojo inte i ani 1980 ła ghea portà a na crize del dèbito esterno e a na longa crize econòmega. La inflasion ła se ghea inalsà inte el 1996 e i tasi de poaresa i zera ndai-sù al 66 % inte el 1995. Inte el 1998 el PIL pro càpite el zera casca inte l'isteso liveło del 1963. El goerno de Hugo Chávez el se ghea caraterizà par ła so ideołozia antiinperiałista e un cànbio inte ła zeopułìtega del marcà petrojo sercando novi marcai«La geopolítica petrolera del Gobierno está poniendo las bases para salirse del mercado estadounidense » « los contratos de suministros al sistema Citgo que eran a 10 años son reducidos a una vigencia de 1 año, y 1 año de prórroga» e sostegnendo paezi carenti de reserve petrojere. Inte i primi ani del so goerno ła se ghea incrementà ła speza pùblega co ła teoria de ła distribuir ła richesa, reduzendo tenporalmente ła poaresa e dezuguajanse sociałi, e se ghea inalsà el dèbito esterno a pì de 118 miła milioni de dòlari in magnera descontrołada«La deuda externa en 2013 alcanza los 118.758,40»  che no-ostante el mondo el fuse inte el mezo de un boom petrojero, ła produsion nasionałe venesuełana ła zera restada stagnante.

Ani pì tardi, ła redusion dei incasi, l'aumento de łe inportasion, ła corusion, ła cascada de ła produsion nasionałe e l'ecesiva speza pùblega, i zera divegnesti fatori che i ghea desestabiłizà ła economia de ła nasion. Sta situasion ła ghea portà a na crize zenerałizada che ła ghea portà in conseguensa a na iperinflasion, depresion econòmega, carensa de prodoti bàzeghi e aumenti dràsteghi de ła dezocupasion, ła poaresa, łe małatie, ła mortałità infantil, ła malnutrision e el crìmane.   Inte el finir del 2017, łe ajensie de cuałifegasion dei ri-sci łe ghea declarà Venesueła in mora co i pagamenti del dèbito. Inte el 2019, l'Alto Comisario par i Deriti Umani de łe Nasion Unie el ghea emetesto un informadiva andove che el segnała che el goerno venesułano el zera incoresto in sistemàteghe viołasion dei deriti umani.

 Zeografia politega 
El Venezueła el xe na republica federal presidensial, co cavedal Caracas.
El paexe xe divixo in stati come indicà inte la mapa in spagnoło qua soto riportada.
+ Sudivixion de el Venesuełacentro|600px BandieraNomeCavedalSuperficie(km²)Abitantistima del 2007AmazonasPuerto Ayacucho180.145142.20020pxAnzoáteguiBarcelona43.3001.477.90020pxApureSan Fernando de Apure76.500473.90020pxAraguaMaracay7.0141.665.20020pxBarinasBarinas35.200756.60020pxBolívarCiudad Bolívar238.0001.534.80020pxCaraboboValencia4.6502.227.00020pxCojedesSan Carlos14.800300.30020pxDelta AmacuroTucupita40.200152.70020pxFalcónCoro24.800901.500GuáricoSan Juan De Los Morros64.986745.10020pxLaraBarquisimeto19.8001.795.10020pxMéridaMérida11.300843.80020pxMirandaLos Teques7.9502.857.90020pxMonagasMaturín28.930855.30020pxNueva EspartaLa Asunción1.150436.90020pxPortuguesaGuanare15.200873.40020pxSucreCumaná11.800916.60020pxTáchiraSan Cristóbal11.1001.177.30020pxTrujilloTrujillo7.400711.40020pxVargasLa Guaira1.496332.90020pxYaracuySan Felipe7.100597.70020pxZuliaMaracaibo63.1003.620.20020pxDipendense Federali3421.76520pxDistreto CavedalCaracas4332.085.488

 Demografia 
El ga 25 730 435 abitanti,CIA Factbook - Venezuela .

 Economia 
El Venesueła xe uno dei pi grandi produtori de petrojo del mondo intiero.

 Cultura 
El pi raprexentativo prexidente de ła storia contemporanea de sto paexe xe stà el cao del stato Hugo Rafael Chávez Frías, morto a marso 2013.
El gera un homo discuso parchè amà da na parte del pòpoło e malvoludo da l'oposision che l'acuxava intrà varie robe de èsar un ditador.

 Etimołozia 
El topònemo Venesueła voria dir "na Venesia picenina".

 Gałeria de someje 

 Notasion 

 Varda anca 
 Bailadores
 Madona del Coromoto
 UTC-4:30

Altri projeti

 Linganbi foresti